Silvia Palumbo

**Silvia Palumbo Jaime** (Lincoln, Buenos Aires probintzia, 1963ko azaroaren 11) argentinar LGBT militantea, kantautorea eta feminista da. Argentinako mugimendu lesbikoaren aitzindarietako bat izan zen, 1990eko hamarkadaren hasieran. Las Lunas y Las Otras (1990-2011) elkartearen sortzaileetako bat izan zen, Argentinako lehen elkarte lesbiko egonkorra. Kantautore gisa, lau disko argitaratu ditu bakarlari gisa (*Estudia de luna*, 2002; *Criaturas del sur*, 2009; eta *FaYa de origen*, 2013; *Noviembre fuego y aire* (2023). Adierazpen-ahalduntze feminista garatu du danborren, ahotsen eta mugimendu eszenikoen bidez.

## Biografia 
Silvia Palumbo 1963ko azaroaren 11n jaio zen Lincolnen, Buenos Aires probintziako mendebaldean. Nerabezarotik lesbiana zela jabetuta, Argentinako azken diktadurako giro zapaltzailea pairatu zuen herri txiki eta tradizional batean. Bere esanetan:....herri itxi eta matxista, kezka intelektual gutxiko ama eta aita, familia milikoa, arrazista eta mataputoa. Lesbianak ez geunden —beste mundu batzuetako mitologia ginen— harik eta alaba tximeleta atera zitzaiela konturatu ziren arte... Garai hartan Lujan Ama Birjinari otoitz egiten   nion pentsamendu txar horiek desagertzen eta sendatzen laguntzeko. 

### Ibilbidea 
Txikitatik danborren eta perkusioaren zale amorratua izanik, aukera gutxi izan zituen horretarako, garai hartako ohituren arabera emakumeek ez baitzuten perkusiorik jo behar.  LGBT pertsona askok bezala, eta diktadura amaituta, Buenos Airesera «ihes egin zuen», sexualitate disidenteak dituzten pertsonekiko giro anonimoagoa eta toleranteagoa bilatuz, «sexilio» izeneko fenomeno batean. Emakume feministekin harremanetan jarri zen, eta aldi berean kantautore-dohainak garatzen hasi zen. Diana Bellessi poeta feministarekin eta Mónica Pavicich gitarra-jotzaile eta kantautorearekin harremanetan jarri zen. Dianarekin ikasi zuen abestiak idazten eta konposatzen.

1990ean, beste emakume batzuekin Las Lunas y Las Otras taldea sortu zuen. Talde horren erreferente izan zen, eta Argentinako emakume lesbianen lehen talde egonkorra bihurtu zen. Esparru horretatik, emakume lesbianen parte-hartzea bultzatu zuen mugimendu feministan eta Emakumearen Eguneko martxetan. Lesbianen lehen jardunaldi nazionalak antolatu zituen, eta musika, artea eta, batez ere, perkusioa bultzatu zituen, emakumeak eta lesbianak ahalduntzeko eta ikusarazteko modu gisa, jai-giroan. 1995etik 1999ra, Las Lunas eta Las Otras emakume lesbianen bilerak eta ikuskizunak egiteko etxe bat ireki zuten, Argentinan mota horretako lehena. 

«Danbor feministen talde»en sorreraren buru izan zen, hala nola Las Caramelitas en Calzas, La Banda Lavanda, La Banda de Señoronas eta DesBandadas, zeinetan parte hartu baitzuen; eta beste batzuetan, berriz, ez du parte hartzen jotzaile gisa, bereziki Euskal Herrian, baina baita Espainiako, Mexikoko eta Frantziako beste leku batzuetan ere, baita Argentinako Buenos Aires, La Pampa eta Neuquén probintzietan ere.

2016. urtean *La Banda Lavanda. Cuaderno de creación, metodología y experiencias* liburua argitaratu zuen. Hiru disko kaleratu ditu: *Aprendiza de luna* (2002), *Criaturas del sur* (2009) eta *FaYa de origen* (2013). Argentinako eta Uruguaiko zirkuitu komertzialetik kanpoko kantautoreak biltzeko disko bat ere egin zuen (*Lunas de América*, 2011). 2012an, La Banda Lavandarekin batera, izenburu bereko albuma kaleratu zuen. *Ensayo de señoronas* musika eta antzerki lan feministaren sortzailea eta zuzendaria da. Alika Kinanekin batera *Abolicionismo de Canto y Palabra* obra eszenikoa aurkeztu zuen, «kultura prostituitzailearen aurka».

## Argitaratutako lanak 
### Liburuak 
* *La Banda Lavanda. Cuaderno de creación, metodología y experiencias* (2016).

### Diskografia 
* *Aprendiza de luna* (2002), 
* *Criaturas del sur* (2009) eta 
* *Banda Lavanda* (2012)
* *FaYa de origen* (2013)
* *Noviembre fuego y aire* (2023)

### Antzerkia 
* *Ensayo de señoronas* 
* *Abolicionismo de Canto y Palabra* lana Alika Kinanekin batera.

## Erreferentziak 
## Kanpo estekak 
* 
*